
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




                                                                       Р Е Ш Е Н И Е  
№  РС-262-20-064

Днес, 10.06.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-093 от 08.04.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/С-262/25.03.2020г. 
Сигналът е подаден против  Благой * Белчев – общински съветник в Общински съвет ******.
По същество, твърденията в сигнала са, че е гласувал на заседание на Общински съвет ****** на 31.01.2020г. и 28.02.2020г. за определяне  бюджета за 2020г., както и отчета за касово изпълнение на бюджета за 2019г. на ОУ „********“, село ******, Община ******, чийто директор е А. Б., негов баща. 
Към сигнала са приложени доказателства – покана изх. № 91-00-1/23.01.2020г., покана изх. № 91-00-27/21.02.2020г., докладна записка вх. № 91-00-16/17.01.2020г. с Приложение № 6, Обяснителна записка вх. № 91-00-59/19.02.2020г., Отчет за касовото изпълнение на бюджета към 31.12.2019г., Разшифровка на параграф 10-20, Разшифровка на параграф 10-15, извадка от Протокол № 4/31.01.2020г. с Решение № 26, извадка от Протокол №5/28.02.2020г. с Решение № 55.
С оглед твърденията в сигнала, Комисията е изискала и събрала следните доказателства: писмо вх. № ЦУ01/7238/08.05.2020г. на КПКОНПИ с приложения – клетвен лист, удостоверение за избран общински съветник, Препис извлечение от Решение № 26/31.01.2020г., Протокол №4/31.01.2020г., Протокол № 1/22.01.2020г., Препис извлечение  от Решение № 56/28.02.2020г., Протокол № 5/28.02.2020г., Докладна записка  вх. № 91-00-16/17.01.2020г., Обяснителна записка от 31.12.2019г.
Служебно е направена справка в НБДН и Регистър Булстат.
След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени имена, ЕГН, адрес, телефон, електронен адрес и е подписан.
Благой * Белчев е общински съветник в Общински съвет ******, мандат 2019-2023г., видно от приложения  клетвен лист от 08.11.2019г.
С Решение № 14 и № 19 от 06.12.2019г. на Общински съвет ******, Благой Белчев е избран за член и Председател на Постоянната комисия по „Устройство на територията, инфраструктура, транспорт, безопасност на движението и гражданска защита“ към Общински съвет ******. 
С Решение № 21 от 06.12.2019г. на Общински съвет ******, Благой Белчев е избран за член на „Комисия по ЗПКОНПИ“ към Общински съвет ******.
От извършена справка в регистър Булстат се установи, че А. Б. Б. е директор на ОУ „********“, Булстат ******, село ******, Община ******.
От служебно направената справка в НБД „Население“ се установи, че А. Б. Б. с ЕГН ********* е баща на Благой * Белчев с ЕГН *********.
С Докладна записка вх. №91-00-16/17.01.2020г. на Общински съвет ******,  кметът на Община ****** – Л. Т. прави предложение до Общински съвет ****** да вземе решение съгласно докладната записка за приемане на бюджета на Община ****** за 2020г., като с точка 6 от предложеното решение се утвърждава разчета за субсидии/държавни дейности/ на второстепенните разпоредители с бюджетни кредити съгласно приложение № 6.
Видно от представеното Приложение №6 „Разчет за субсидии на второстепенните разпоредители с бюджетни кредити към Община ****** за 2020г.“ субсидии/държавни дейности/ за 2020г. са както следва:
· СУ „********“ гр. ****** – ******** лв.;
· СУ „********“, с. А. – ******* лв.;
· ОУ „********“ с. ****** – ******* лв.;
· ОУ „********“ с. Б. – ***** лв.;
· ОУ „*******“ с. Б. – *******лв.;
· ДГ „******” гр. ****** – ******** лв.;
· ДГ „*****”с. ******* – *********лв.;
· ДГ „******” с. ****** – *********лв.
	
На 22.01.2020г. Постоянната комисия по „Устройство на територията, инфраструктура, транспорт, безопасност на движението и гражданска защита“ към Общински съвет ****** с 5 гласа „за”, 0 - „против, 0 – „въздържали се” е приела бюджета на Община ****** за 2020г. На заседанието е присъствал и Благой Белчев, в качеството на председател на Постоянната комисия и е гласувал и подписал протокола от заседанието.
С т. 6 от Решение № 26/31.01.2020г. Общински съвет ******  за приемане на бюджета на Община ****** за 2020 г. е утвърден разчета за субсидии/държавни дейности/ на второстепенните разпоредители с бюджетни кредити съгласно приложение № 6. Решението е прието с 15 гласа „за”, 0 - „против, 2 – „въздържали се”, като Благой Белчев, е гласувал „за“, видно от списъка за поименно гласуване.

Директорът на ОУ „********“, село ******, Община ****** А. Б. е представил Обяснителна записка с вх. № 91-00-59/19.02.2020г. на Общински съвет ****** по Отчета за касововто изпълнение на бюджета на ОУ „********“, село ****** към 31.12.2019г.
На заседание на Общински съвет ******, проведено на 28.02.2020г., относно отчет за изпълнението на бюджета за 2019г. от второстепенните разпоредители с бюджетни кредити, читалища и кметства, директорът на ОУ „********“, село ******, Община ****** А. Б. е дал обяснения относно счетоводна услуга и изграждане на WI FI мрежа. Същият посочва, че се отнася за интернет мрежа в класните стаи по проект на министерство на образованието, за което училището е кандидатствало. По отношение на счетоводната услуга заявява, че е сключен договор със счетоводител, тъй като училището е малко и не може да се назначи лице на щат. Посочва, че счетоводната услуга е възложена на счетоводител на който е преценил, но няма да го назове поименно.
 С Решение № 56/28.02.2020г. Общински съвет ****** приема Отчет за изпълнението на бюджета за 2019г. от второстепенните разпоредители с бюджетни кредити, читалища и кметства. Решението е прието с 13 гласа „за”, 0 - „против, 3 – „въздържали се”, като Благой Белчев, е гласувал „за“, видно от списъка за поименно гласуване.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в Общински съвет ****** за мандат 2019-2023г., Благой * Белчев е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
С оглед горното КПКОНПИ е компетентна да разгледа подадения сигнал.

В правомощие на Общинския съвет, съгласно разпоредбата на чл. 21, ал. 1, т. 6 от ЗМСМА е приемането и изменението на годишния бюджет на общината, осъществява контрол и приема отчета за изпълнението му, а съгласно чл. 33, ал. 1, т. 3 общинският съветник има право да участва в обсъждането и решаването на всички въпроси от компетентността на съвета.
На основание чл. 36, ал. 1, т. 1 от ЗМСМА, общинският съветник е длъжен да присъства на заседанията на общинския съвет и на комисиите, в които е избран, и да участва в решаването на разглежданите въпроси.

В хода на производството се установи, че Благой * Белчев и А. Б. Б. са свързани лица, по смисъла на § 1, т. 15, б. „а“ от ДР на ЗПКОНПИ. Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
В качеството си на общински съветник в Общински съвет ******, Благой * Белчев е участвал в гласуването на Решение № 26/31.01.2020г. и Решение № 56/28.02.2020г. на Общински съвет ****** и е гласувал на 22.01.2020г. на заседание на Постоянната комисия по „Устройство на територията, инфраструктура, транспорт, безопасност на движението и гражданска защита“ към Общински съвет ****** и подписал протокола от заседанието.
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.
Съгласно чл. 44, ал. 1, т. 5 от ЗМСМА и чл 84, ал. 1 и ал. 4 от Закона за публичните финанси (ЗПФ), органът, който има правомощия да организира изпълнението и разходването на общинския бюджет, и който има правомощия да внесе в общинския съвет окончателен проект на бюджета, в който, предвидените разходи са описани по пера, дейности и основни параграфи, е Кметът на съответната община. Видно от разпоредбата на чл. 11, ал. 1-7 от ЗПФ, кметът на общината съставя проектобюджета и го внася за обсъждане и гласуване в общинския съвет. С гласуването на общинския бюджет се цели постигане на финансово осигуряване на посочените в него дейности на общината. Съгласно разпоредбата на чл. 21, ал. 1 от ЗМСМА, решенията, които взема общинският съвет, са от компетентността на общинския съвет като колегиален орган и не са предоставени като правомощие на отделния общински съветник. 
Участвайки в гласуването на Решение № 26/31.01.2020г. и Решение № 56/28.02.2020г. на Общински съвет ******, както и участвайки в гласуването на 22.01.2020г. на заседание на Постоянната комисия по „Устройство на територията, инфраструктура, транспорт, безопасност на движението и гражданска защита“ към Общински съвет ****** и подписвайки протокола от заседанието, Благой Белчев изпълнява вменените му по закон задължения в съответствие със спецификата на заеманата от него публична длъжност. Не е налице частен интерес за Благой Белчев или за свързаното с него лице - А. Б., който може да повлияе върху безпристрастното и обективно изпълнение на правомощията или задълженията му по служба. С така приетото решение на Общински съвет – ****** се определя приходната и разходната част по бюджета на общината, за съответната календарна година и касае финансовата рамка на дейностите на територията на Община ******, както й разчета за субсидии/държавни дейности/ на второстепенните разпоредители с бюджетни кредити, между които е и ОУ „********“, село ******, което е общинско училище. С решението за приемане бюджета на Община ****** не се създават предпоставки за получаване на облага и не се гарантират финансови средства за Благой Белчев или А. Б.. По отношение на Решение № 56/28.02.2020г. на Общински съвет ****** за Отчета за изпълнението на бюджета за 2019г. от второстепенните разпоредители с бюджетни кредити не е създадена облага и привилегия за свързаното с Благой Белчев лице, тъй като няма данни за нарушения във връзка с представения Отчет за касовото изпълнение на бюджета на ОУ „********“, село ******, към 31.12.2019г. Касае се за текущ, регулярен контрол на изпълнението на бюджета от второстепенните разпоредители с бюджетни кредити, читалища и кметства. Липсата на облага обуславя липсата на частен интерес, а от там и на конфликт на интереси.
Предвид изложеното, се налага извода, че са налице два от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност и упражнени от лицето правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Благой Белчев. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.
	
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 


РЕШИ:

  НЕ УСТАНОВЯВА конфликт на интереси по отношение на Благой * Белчев с ЕГН ********, общински съветник в Общински съвет ****** и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуването на  Решение № 26/31.01.2020г. и Решение № 56/28.02.2020г. на Общински съвет ******, както и гласуването на 22.01.2020г. на заседание на Постоянната комисия по „Устройство на територията, инфраструктура, транспорт, безопасност на движението и гражданска защита“ към Общински съвет ****** и подписването на протокола от заседанието, поради липса на частен интерес, негов или на свързано с него лице. 
	 
Препис от решението да се изпрати на Окръжна прокуратура ********, с оглед преценка за реализиране на правомощията по чл. 76, ал. 2 от ЗПКОНПИ.



КОМИСИЯ:

ПРЕДСЕДАТЕЛ:……………………….…………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………………/АНТОАНЕТА ЦОНКОВА/

ЧЛЕН:…………………...……………....…………../ПЛАМЕН ЙОЦОВ/

